भागलपुर। शहर के बरारी थाना क्षेत्र के बनिया टोला मोहल्ले में सोमवार को एक लड़की रुबी कुमारी (काल्पनिक नाम) के साथ दुष्कर्म में असफल रहने पर पीट-पीट कर पैर तोड़ देने का मामला प्रकाश में आया है। पीड़िता को जेएलएनएमसी एंड हॉस्पीटल में इलाज के लिए भर्ती कराया गया है। लड़की ने अपने पड़ोस के दो लड़कों पर आरोप लगाया है।
मिली जानकारी के अनुसार रुबी ने पुलिस को बताया है कि लड़की के पिता उसके विवाह के लिए लड़का देखने शहर के बाहर गए हुए थे। घटना के वक्त वह घर में अकेली थी। मौके का फायदा उठा कर पड़ोस के दो युवक उसके घर घूस आए और उसके साथ दुष्कर्म करने का प्रयास किया। अपने मंसूबे में असफल रहने से गुस्साए दोनों युवक ने उसके साथ मारपीट किया और एक पैर तोड़ दिया। शोर मचाने के दौरान आसपास के लोग जुट गए और उन्हें अस्पताल पहुंचाया।
पुलिस ने मामला दर्ज कर लिया है और पूरे मामले की जांच पड़ताल की जा रही है।
अमर कुमार, थानाध्यक्ष, बरारी
छात्र राजद ने यूनिवर्सिटी में किया तालेबंदी व प्रदर्शन
भागलपुर। शहर के एसएम कॉलेज की प्रचार्या डॉ. निशा राय की बर्खास्तगी की मांग को लेकर छात्र राष्ट्रीय जनता दल के कार्यकरओं ने सोमवार को भागलपुर तिलकामांझी यूनिवर्सिटी के मुख्य प्रशासनिक भवन में तालाबंदी कर दिया। इस दौरान कार्यकर्ताओं ने प्राचार्या व विवि प्रशासन के खिलाफ जमकर नारेबाजी किया।
आरक्षण उल्लंघन को लेकर था प्रदर्शन
प्रदर्शन कर रहे छात्र राजद के अध्यक्ष डॉ. आनंद आजाद ने कहा कि सत्र 2012-13 के दौरान एसएम कॉलेज में इंटरमीडिएट और स्नातक के नामांकन में आरक्षण के नियमों का घोर उल्लंघन किया गया है। अनुसूचित जाति व जनजाति के छात्राओं का नामांकन निर्धारित प्रतिशत से अधिक कर दिया गया था। जबकि समान्य जाति की छात्राओं का नामांकन उससे कम प्रतिशत रख नामांकन लिया गया। उन्होंने कहा कि प्राचार्या द्वारा आरक्षण नियम उल्लंघन की जांच के लिए यूनिवर्सिटी ने एक जांच कमिटी बैठायी गई थी। जिसमें कमिटी ने भी प्राचार्या को दोषी ठहराते हुए एक रिपोर्ट कुलपति को दिया था। इस रिपोर्ट को सिंडीकेट की बैठक में रखने के बाद प्राचार्या से स्पष्टीकरण मांगा गया था। जवाब मिलने के बाद भी प्रचार्या को बर्खास्त नहीं किया गया है। अध्यक्ष ने कहा कि निशा राय को अबिलंव बर्खास्त कर उन पर केस दर्ज करने की मांग की है। उन्होंने विवि प्रशासन को चेतावनी भरे लहजे में कहा कि यदि जल्द उनकी मांगों को नहीं मानी जाती है तो पांच जून से छात्रद राजद अनिश्चितकालीन भूख हड़ताल व आमरण अनशन किया जाएगा।
मांगों के समर्थन में नगर निगम के पाषर्दों ने दिया धरना
भागलपुर। विभिन्न मांगों को लेकर भागलपुर नगर निगम के सभी पार्षदों ने सोमवार को नगर आयुक्त कार्यालय के समक्ष एक दिवसीय धरना दिया। धरना का नेतृत्व पार्षद संतोष कुमार ने किया।
ये हैं पार्षदों की मांगें
इस बावत पार्षद संतोष कुमार ने सरकार से मांग करते हुए कहा कि वैसे तो उनकी कई मांगें हैं। लेकिन स्थायी नगर आयुक्त एवं नगर सचिव की नियुक्ति करने, कर्मचारियों को रा%य सरकार का कर्मचारी घोषित करने, शहरी, गरीब बीपीएल परिवारों को राष्ट्रीय स्वास्थ्य बीमा का लाभ देने, होल्डिंग टैक्स की बढ़ोत्तरी पर तत्काल रोक लगाने, कृषि उत्पादन बाजार समिति के विघटन के पश्चात मिनी मार्केट का स्वामित्व स्वत: नगर निगम को हस्तांतरित करने सहित कई मांगों को प्रमुखता की सूची में रखा गया है। धरना के बाद पार्षदों का एक शिष्टमंडल 15 सूत्रीं मांगों का एक पत्र नगर निगम के आयुक्त को सौंपा।
दहेज के लिए नवविवाहिता की पीट-पीट कर हत्या
भागलपुर। सन्हौला थाना क्षेत्र के रामाशी गांव में दहेज लोभी ससुराल वालों ने अपनी ही बहू खुशबू देवी की पीट-पीट कर हत्या कर देने का मामला प्रकाश में आया है। मृतका की शादी करीब ढेड़ साल पूर्व हुई विपिन चौरसिया के साथ हुई थी। इस बावत खुशबू के पिता चंन्द्रशेखर चौरसिया ने अपने दामाद और उसकी सास व ससुर के खिलाफ थाने में मामला दर्ज कराया है। सभी आरोपी गिरफ्तारी के भय से फरार हो गए हैं।
क्या है मामला
मृतका के पिता चंन्द्रशेखर चौरसिया ने पुलिस को बताया कि शादी के कुछ दिनों बाद से ही उसकी बेटी के साथ दहेज मांगने के नाम पर मारपीट व प्रताड़ित किया जाता था। ससुराल वालों से तंग आकर खुशबू %यादातर अपने मायके में रहती थी। इस बात को लेकर गांव में कई बार पंचायत भी लगा था। लेकिन लड़का पक्ष पंचायत का फैसला मान जाने के बाद फिर से प्रताड़ित करने लगता था। अभी हाल के दिनों में खुशबू अपने मायके से ससुराल गई थी।
मृतका के पिता ने अपने दामाद विपिन चौरसिया, सास व ससुर के खिलाफ मामला दर्ज कराया है। शव को पोस्टर्माटम में भेज दिया गया है। फिलहाल, सभी आरोपी गिरफ्तारी के भय से फरार है।
महेश कुमार, थानाध्यक्ष, सन्हौला
बिजली के करंट लगने से मिस्त्री की मौत
भागलपुर। शहर के नाथनगर थाना क्षेत्र के साहेबगंज मोहल्ले में एक प्राइवेट बिजली मिस्त्री यमुना यादव (38) को करंट लगने से उसकी मौत हो गई। घटना सोमवार की सुबह करीब दस बजे की है। बताया जाता है कि मृतक बिजली मिस्त्री था और अपने ही घर की बिजली ठीक कर रहा था। इसी दौरान करंट का जोर से झटका लगने से कुछ दूर जा गिरा। परिवारों की मदद से तत्काल उसे एक वाहन पर लाद कर अस्पताल ले जाया गया। जहां, उसकी मौत हो गई। पुलिस को घटना की जानकारी मिलते ही मृतक के घर पहुंच कर मामले की छानबीन की और शव को पोस्टमार्टम के लिए मेडिकल कॉलेज भेज दिया। इस बावत नाथनगर पुलिस ने बताया कि मामले में पूछताछ के लिए वाहन चालक को गिरफ्तार किया गया है।
hin_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva mai_Deva hin_Deva hin_Deva